Диазотроп

Диазотропууд нь, атмосфер дахь хий азотыг фиксацилан, аммиак г.м. илүү хэрэгцээтэй хэлбэрт шилжүүлдэг  бактери ба архей.

Диазотропууд нь нийлмэл азотын гадны эх үүсвэргүйгээр оршин тогтнож чаддаг организмууд юм. Жишээ нь, ризобиа, Frankia (симбиозтой үед), Azospirillum. Бүх диазотропууд нь төмөр-молбиден эсвэл төмөр-ванади нитрогеназа системийг агуулдаг.
Klebsiella pneumoniae ба Azotobacter vinelandii системүүд хамгийн сайн судлагдсан. Эдгээр системүүд нь судлахад хялбар генетиктэй, мөн хурдан ургадаг учир ингэж судлагдах шалтгаан болсон.

 Диазотропын төрлүүд 

Диазтропуудын дийлэнх нь бактериуд ба цөөн тооны архей байдаг. Диазотроп бактериуд нь бактерийн олон овог, төрлүүдэд багтдаг. Азотыг фиксацилах чадвартай бактерийн зүйлүүд нь дотроо азотыг фиксациладаггүй штаммуудыг агуулдаг тохиолдол бий. Өөр эх үүсвэрээс азот нийлүүлэгдэх боломжтой болмогц фиксаци зогсдог. Олонхи зүйл диазотроп бактерийн хувьд, хүчилтөрөгчийн өндөр парциал даралттай үед мөн азотын фиксаци явагдахаа болино. Бактериуд нь, хүчилтөрөгчийн нитрогеназад үзүүлэх сөрөг нөлөөллийг шийдвэрлэх хэд хэдэн аргуудтай байдаг.

 Эх сурвалж 

 Цахим холбоос 
 Marine Nitrogen Fixation - The Basics (USC Capone Lab)
 Azotobacter
 Rhizobia
 Frankia & Actinorhizal Plants

Ангилал:Азотын эргэлт
Ангилал:Бодисын солилцоо
Ангилал:Биологийн процесс
Ангилал:Хооллолтын төрөл